**GARIS PANDUAN TABUNG ENDOWMEN FAKULTI**

**BAHAGIAN I - PERKARA AM**

**PADA** menjalankan kuasa yang diberikan oleh Seksyen 4, Perlembagaan Universiti Teknologi Malaysia, Kuasa Universiti,

1. Tertakluk kepada peruntukan Perlembagaan ini, Universiti hendaklah mempunyai kuasa yang berikut:

(l) melaburkan apa-apa wang yang terletak hak padanya sebagai derma kekal dalam harta tanah atau cagaran (sama ada dibenarkan sebagai pelaburan pemegang amanah atau tidak), sama ada wang itu terletak hak bagi maksud am atau maksud khas, atau apa-apa wang lain yang tidak dikehendaki segera bagi perbelanjaan semasa, dengan mempunyai kuasa untuk mengubah mana-mana pelaburan itu serta mendepositkan dari semasa ke semasa apa-apa wang yang pada masa itu tidak dilaburkan dalam mana-mana bank yang ditubuhkan di Malaysia sama ada dalam akaun deposit tetap atau akaun semasa;

1. **TUJUAN GARIS PANDUAN TABUNG ENDOWMEN FAKULTI**

Garis panduan ini hendaklah digunakan sebagai sumber rujukan berkaitan dengan prinsip, prosedur dan tatacara pelaksanaan Tabung Endowmen di setiap fakulti bagi memastikan Universiti, dalam lingkungan tanggungjawabnya, mengurus dan mentadbir tabung ini dengan berkesan dan berhemah.

1. **PIHAK YANG TERTAKLUK KEPADA** **GARIS PANDUAN INI**

Garis panduan ini tertakluk kepada semua staf universiti yang memegang tanggungjawab Kewangan, Pentadbiran dan Pelaporan yang berkaitan dengan Tabung Endowmen Fakulti termasuk Pusat Tanggungjawab (PTJ) unversiti yang terlibat dalam memberi sokongan kepada penubuhan, penjanaan dana dan pengurusan tabung ini.

1. **ENTITI JABATAN YANG BERTANGGUNGJAWAB**

Unit yang bertanggungjawab dalam pengurusan Tabung Endowmen Fakulti ini ialah Semua Fakulti terlibat dan Unit Endowmen di bawah pengurusan Pejabat Timbalan Naib Canselor (Pembangunan) tertakluk kepada pindaan yang ditetapkan oleh pengurusan Universiti dari masa ke semasa.

**BAHAGIAN II *-* DANA TABUNG ENDOWMEN UTM**

1. **PENJANAAN DANA TABUNG ENDOWMEN FAKULTI**

**4.1 Kaedah Memberi Sumbangan**

4.1.1 Sumbangan Langsung

Sumbangan/derma tunai yang diberikan oleh syarikat korporat, yayasan, persatuan, GLC, komuniti atau individu dalam bentuk tunai, cek dan pindahan secara online. Akujanji (pledge) tunai di mana sumbangannya dibuat secara berperingkat juga termasuk dalam kategori ini.

4.1.2 Sumbangan Runcit

Sumbangan tunai berkala dibuat secara berterusan seperti berikut:

1. Sumbangan Individu

Individu (dalam atau luar fakulti) boleh menyumbang kepada tabung endowmen mengikut kemampuan masing-masing secara “one off”, berperingkat (pledge) atau melalui potongan gaji staf UTM.

1. Sumbangan Fakulti

Pendapatan yang diperolehi fakulti melalui aktviti seperti seminar, kursus, perundingan dan lain-lain yang disumbangkan kepada tabung ini.

**4.2 Jenis/Sifat Sumbangan/Derma**

a) “Endowed” - sumbangan dilaburkan dan hanya pulangan pelaburan diguna dan dimanfaatkan.

b) “Expendable” - sumbangan yang ditetapkan oleh penyumbang untuk diguna dan dimanfaatkan sehingga habis tanpa perlu dilaburkan.

c) “Restricted” - Penyumbang menetapkan penggunaan sumbangan secara khusus.

d) “Unrestricted”- Penyumbang tidak menetapkan penggunaan sumbangan secara khusus dan kebebasan Fakulti dalam pengunaannya.

**4.3 Pelaburan Dana**

Semua dana yang disumbangkan kepada tabung ini akan dilaburkan di dalam institusi patuh syariah oleh Unit Endowmen dengan bantuan Pejabat Bendahari. Bagi sumbangan bersifat “expendable”, dana yang belum dipakai akan dilaburkan untuk mendapat pulangan tambahan.

**4.4 Pembahagian Pulangan Pelaburan**

Semua pulangan pelaburan daripada sumbangan yang diperolehi akan disalurkan mengikut pecahan berikut:

* + 1. 75% - Tabung Endowmen Fakulti untuk diguna dan dimanfaatkan oleh fakulti bagi tujuan aktiviti penyelidikan.
    2. 15% - Tabung Endowmen Merdeka sebagai sumbangan fakulti kepada aktiviti endowmen Universiti
    3. 10% - Tabung Pengurusan Endowmen sebagai sumbangan kepada kos pengurusan endowmen Universiti

**5. PENGGUNAAN DANA TABUNG ENDOWMEN FAKULTI**

**5.1 Tabung Endowmen Fakulti**

5.1.1 Semua sumbangan yang mana penggunaannya tidak ditetapkan secara khusus oleh penderma/penyumbang (unrestricted) boleh digunakan oleh fakulti bagi tujuan berikut:

i. Penyelidikan dan pembangunan (R&D);

ii. Pembangunan pelajar pasca-siswazah seperti biasiswa dan upah;

iii. Pembangunan prasarana penyelidikan seperti makmal penyelidikan;

iv. Lain-lain kegunaan yang diluluskan oleh fakulti.

5.1.2 Bagi sumbangan bersifat “restricted”, samada “endowed” atau “expendable”, penggunaan perlulah mengikut ketetapan yang dizahirkan oleh penyumbang.

* 1. **Tabung Endowmen Khas**
     1. Definisi

Tabung endowmen khas ialah satu tabung yang bersifat “restricted”, samada “endowed” atau “expendable”, dan diwujudkan atas nama yang dipersetujui oleh penyumbang tertakluk kepada syarat berikut:

1. Penggunaan khusus mengikut kehendak dan terma yang ditetapkan oleh penyumbang;
2. Sumbangan hendaklah bernilai Ringgit Malaysia Lima Ratus Ribu sahaja (RM500,000) dan ke atas;
3. Mendapat kelulusan Jawatankuasa Pengurusan Universiti dan diperakukan oleh Jawatankuasa Pemegang Amanah Endowmen UTM

5.2.2 Jenis Tabung

1. Tabung Kursi Profesor

Tabung yang diwujudkan bagi membiayai project penyelidikan dalam bidang yang ditetapkan oleh fakulti dengan persetujuan penyumbang.

1. Tabung Tajaan Pendidikan

Tabung yang diwujudkan bagi menyediakan penajaan pendidikan di yang ditetapkan oleh fakulti dengan persetujuan penyumbang samada di peringkat pra atau pasca ijazah.

**5.3 Pengurusan Tabung**

Pengurusan dan aktiviti perbelanjaan akan dilaksanakan dan diputuskan oleh pihak Fakulti mengikut syarat dan terma yang ditetapkan. Tabung ini akan dipantau oleh Unit Endowmen dan Jawatankuasa Pemegang Amanah Endowmen UTM.

**BAHAGIAN III- PENGURUSAN**

1. **PROSEDUR PENERIMAAN SUMBANGAN/DERMA**

Sumbangan boleh diterima melalui beberapa kaedah seperti berikut:

* 1. **Tunai/Cek/Deraf Bank**

Sumbangan Tunai/Cek/Deraf Bank yang diterima perlu diserahkan kepada Unit Endowmen bagi tujuan simpanan rekod sebelum dipanjangkan kepada Pejabat Bendahari untuk simpanan dalam bank. Unit Endowmen akan mengeluarkan resit dan diserahkan kepada penyumbang sebagai pengesahan penerimaan dan juga untuk tujuan pengecualian cukai**.**

* 1. **Deposit ke akaun bank UTM**

Bagi sumbangan yang di depositkan ke akaun Bendahari UTM, fakulti hendaklah mendapatkan bukti slip bank daripada penyumbang untuk diserahkan kepada Unit Endowmen bagi tujuan rekod dan varifikasi. Unit Endowmen akan mengeluarkan resit dan diserahkan kepada penyumbang sebagai pengesahan penerimaan dan juga untuk tujuan pengecualian cukai**.**

* 1. **Potongan gaji**

Sumbangan melalui potongan gaji perlu dimaklumkan kepada unit gaji, Pejabat Bendahari sebelum tarikh tutup Penyata Perubahan (Report of Change) bagi bulan tersebut. Fakulti hendaklah menyerahkan maklumat seperti berikut:

* + 1. Nama staf;
    2. No. staf;
    3. Jumlah potongan bulanan;
    4. Bulan potongan bermula; dan
    5. Bulan potongan tamat.

1. **PERANAN FAKULTI** 
   1. Fakulti hendaklah merangka strategi untuk mengenalpasti inisiatif penjanaan dana Tabung Endowmen Fakulti untuk kegunaan fakulti seperti yang diluluskan oleh Universiti.
   2. Fakulti hendaklah menubuhkan Jawatankuasa Pemegang Amanah Tabung Endowmen Fakulti bagi memastikan tabung ini dikendalikan dengan berkesan dan teratur. Keahlian jawatankuasa ini adalah seperti berikut:
2. Dekan - Pengerusi
3. Timb. Dekan Penyelidikan & Inovasi, Komuniti dan Jaringan - Ahli
4. Bendahari UTM - Ahli
5. Pengarah Endowmen - Ahli
6. Timbalan/Penolong Pendaftar Fakulti - Setiausaha
   1. Fakulti hendaklah melantik secara rasmi dua (2) orang staf fakulti yang akan diberi hak akses kepada sistem kewangan endowmen bagi tujuan pemantauan tabung mengikut kaedah yang ditetapkan oleh Pejabat Bendahari UTM.
   2. Sebarang penggunaan dana tabung hendaklah dimaklumkan kepada Unit Endowmen mengikut prosidur yang ditetapkan.
   3. Fakulti hendaklah menyimpan segala rekod penjanaan dan juga penggunaan dana dan dilaporkan kepada Unit Endowmen bagi setiap suku tahunan *(quarterly)*
7. **PELABURAN DANA**

Semua urusan pelaburan adalah dibawah Unit Endowmen. Unit Endowmen akan menetapkan institusi, jenis, bentuk dan tarikh pelaburan dana mengikut garis panduan yang ditetapkan oleh Universiti.

1. **Pengagihan Dana**

Dana endowmen akan diagihkan mengikut tujuan yang ditetapkan oleh perkara 5 dalam BAHAGIAN II di atas oleh Unit Endowmen.

**10. Manfaat Penyumbang**

Penyumbang layak/boleh mendapatkan kemudahan berikut:

1. Penyumbang berhak untuk mendapatkan pelepasan cukai pendapatan di bawah Seksyen 44(6) Akta Cukai Pendapatan 1967.
2. Penyumbang, dengan persetujuan Universiti, boleh menetapkan nama bagi Tabung Khas;
3. Penyumbang dengan persetujuan Universiti, boleh menamakan bangunan/ ruang/aset Universiti mengikut nilai sumbangan yang ditetapkan.
4. **PENAMAAN (NAMING) BANGUNAN/RUANG/ASET**
   1. Sebagai penghargaan Universiti atas sumbangan yang dihulurkan, Penyumbang ditawarkan peluang untuk menamakan bangunan/ruang/aset mengikut jumlah sumbangan seperti jadual dalam Lampiran I.

11.2 Pemasangan papan tanda nama (*signage)* akan dibuat selepas 20% daripada jumlah sumbangan telah diterima.

11.3 Jika sumbangan yang diberikan terhenti atau tidak sama seperti jumlah yang dijanjikan, perjanjian yang telah dibuat akan terbatal. Penamaan akan diubah mengikut amaun yang telah disumbang

* 1. Penamaan ini hanya sah untuk tempoh selama sepuluh (10) tahun sahaja dan boleh disambung jika sumbangan baru diterima sebelum tempoh tersebut tamat.

**BAHAGIAN IV – HAK UNIVERSITI**

1. Universiti dengan kelulusan Jawatankuasa Pemegang Amanah Endowmen Universiti berhak, dari masa ke semasa, meminda mana-mana perkara dalam Garis Panduan Tabung Endowmen Fakulti ini.

Lampiran I

|  |  |
| --- | --- |
| **JADUAL KADAR PENAMAAN BANGUNAN/RUANG/ASET**  **MENGIKUT SUMBANGAN YANG DIBERIKAN** | |
| **SUMBANGAN (RM)** | **JENIS BANGUNAN/RUANG/ASET** |
| **50,000.00** | Bilik Kuliah |
| Bilik Perbincangan (Syndicate Room) |
| **100,000.00** | Bilik Mesyuarat |
| Bilik Seminar |
| **200,000.00** | Dewan Kuliah (kecil) |
| Dewan Serbaguna (Kolej Kediaman) |
| Ruang Makmal |
| Woksyop/Bemgkel Kerja |
| **300,000.00** | Bangunan Dormitori |
| Apartmen Asrama Kecil |
| Bangunan Asrama 54 Pelajar |
| Bilik Mesyuarat Lembaga |
| **500,000.00** | Bangunan Asrama 100 Pelajar |
| Dewan Kuliah Besar (Lecture Theatre) |
| **1,000,000.00** | Dewan Bankuet |
| Bangunan Makmal |
| Bangunan Woksyop |
| **3,000,000.00** | Bangunan Kediaman |
| **5,000,000.00** | Fakulti/Sekolah/Jabatan/Institut/Akademi |
| Bangunan Serbaguna (Sekolah Pengajian Siswazah, Pusat Pengurusan Penyelidikan, Pusat Latihan, Kompleks Sukan) |
|